Deres formålsparagraf lyder: "Det Unge Grænseværn er en sammenslutning af dansk ungdom, fællesorganisationer, foreninger og enkeltpersoner, til fælles værn og styrkelse af dansk-nordisk ånds- og kulturliv i grænselandet".<ref name=dug />
Det første årsmøde blev afholdt på [[Skamlingsbanken]], der blev solgt 25.000 adgangstegn, og der mødte ekstra 5-10.000 op uden adgangstegn. For at klare den store tilstrømning af mennesker var der sat flere tog med hver 15 vogne i kraft, ekstradampere sejlede for fuld fart og ca. 1000 biler blev noteret.".<ref>Hæfte om Skamlingsbanken.Udgivet af kolding Turistforening i 1939 på V.Schæffers Forlag med kilder fra P.Eliassen og Harald Schrøder</ref>
 
Det unge Grænseværn opnåede en stor tilslutning over hele landet. Fra 1936 udgav foreningen [[Folkung-Bladet]], der også understregede Det unge Grænseværns nordiske orientering. I 1939 var der 30.000 medlemmer, hvortil der kom tilsluttede organisationer med titusinder af medlemmer. I grænselandet udførte Det Unge Grænseværn en mangesidet indsats med foredrag, idrætsarrangementer, folkedans, vandrerhjem, husflidskurser osv. Det unge grænseværn købte eller opførte en række ejendomme i Sønderjylland, bl.a. det store grænsehjem i [[Kollund]] (det nuværende Fakkelgården), kroen i [[Store Jyndevad]] og en ejendom i [[Rudbøl]]. I 1940 skiftede Det unge Grænseværn navn til Dansk-nordisk ungdomsforbund, hvilket skabte en vis uvilje i vide kredse, selv om det ingen betydning havde for foreningens arbejde.<ref name=dug />
Historie Foreninger Organisationer